|  |  |  |  |
| --- | --- | --- | --- |
| ŠKOLA, RAZRED: | 1. razred | NADNEVAK: |  |
| UČITELJ/ICA: |  | REDNI BROJ SATA: |  |

**PRIPRAVA ZA SAT LIKOVNE KULTURE**

|  |  |
| --- | --- |
| **NASTAVNA CJELINA:** | VOLUMENI I MASA U PROSTORU |
| **NASTAVNA TEMA:** | GEOMETRIJSKA TIJELA - DIZAJN |

|  |
| --- |
| **NASTAVNA JEDINICA** |
| LIKOVNO PODRUČJE: primijenjeno oblikovanje – dizajn |
| MOTIV: **pčela** (vizualni) |
| LIKOVNI PROBLEM / KLJUČNI POJMOVI: geometrijsko tijelo, oblo i uglato tijelo |
| LIKOVNO-TEHNIČKA SREDSTVA I LIKOVNE TEHNIKE: didaktički neoblikovan materijal (kartonski tuljci-role), kolaž- papir |

|  |  |
| --- | --- |
| **ISHODI UČENJA:** | Učenik prepoznaje geometrijska i slobodna tijela u svojoj okolini, samostalno ih oblikuje i prikazuje ih u osobnom likovnom izričaju, prepoznaje likovne probleme na zadanoj reprodukciji umjetničkog djela. |
| **ZADATCI:** |  |
| **a) kognitivni** | a) osvijestiti pojam geometrijskog tijela, opažati i razlikovati različita geometrijska i slobodna tijela u prostoru, izražavati se didaktički neoblikovanim materijalom te kolaž- papirom, kartonom i papirom, oblikovati oblik u prostoru, uočavati masu i volumen, uočavati granice i veličine oblika/volumena  volumena, uspoređivati velike i male oblike uočavati masu i volumen, uočavati granice i veličine oblika-volumena, uspoređivati velike i male oblike |
| **b) funkcionalni** | b) razvijati sposobnost vizualnog opažanja; razvijati sposobnost analitičkog promatranja; razvijati sposobnost primjene uočenog u likovnom radu; razvijati divergentno mišljenje; razvijati sposobnost kritičkog promišljanja |
| **c) odgojni** | c) razvijati estetske kriterije; razvijati radne navike (spretnosti u korištenju škara i ljepila), upornost i samoinicijativu; poticati subjektivni osjećaj uspjeha (pozitivne slike o sebi); razvijati maštu i kritički stav prema vlastitom uratku i radovima ostalih učenika |
| **KOMPETENCIJE:** | komunikacija na materinskomu jeziku, inicijativnost i poduzetnost, matematička i kompetencije u prirodoslovlju i tehnologiji, učiti kako učiti, kulturna svijest i izražavanje |
| **VRIJEDNOSTI:** | znanje, solidarnost, odgovornost |
| **NAČIN RADA:** | prema promatranju, nakon promatranja, prema zamišljanju |
| **METODE RADA:** | razgovor, demonstracija, analitičko promatranje, variranje, građenje |
| **OBLICI RADA:** | frontalni, individualni |
| **SREDSTVA I POMAGALA:** | ploča, kreda, geometrijska tijela (modeli i aplikacije), računalo, projektor, projektno platno, kratki dokumentarni film: *Rađanje pčelice*, plakat: *Bez pčelica*, reprodukcije (Miro: *Mjesečeva ptica*, 1945.; Hepworth: *Šuplji oblik s bijelom unutrašnjosti*, drvo, 1963.); sLIKOVNICA iz mape Profil Kletta, str. 9 ili 14 |
| **KORELACIJA:** | Hrvatski jezik (animirani film: *Pčelin film*), Matematika (geometrijska tijela), Priroda i društvo (životinje u proljeće, važnost pčela), Sat razrednika (zaštita životinja – zdravstveni odgoj) |

|  |  |
| --- | --- |
| REPRODUKCIJE | UČENIČKI RADOVI |
| C:\Users\CCOE\Desktop\1. b\Likovna_kultura_1\REPRODUKCIJE_IZ_UDZBENIKA_ZA_PRVI_RAZRED\MIRO, Mjeseceva ptica_2.jpg C:\Users\CCOE\Desktop\1. b\Likovna_kultura_1\REPRODUKCIJE_IZ_UDZBENIKA_ZA_PRVI_RAZRED\HEPWORTH, Suplji oblik.jpg | C:\Users\CCOE\Desktop\radovi za Profil priprave\IMG_20170612_135048.jpg C:\Users\CCOE\Desktop\radovi za Profil priprave\IMG_20170612_135214.jpg  C:\Users\CCOE\Desktop\radovi za Profil priprave\IMG_20170612_135258.jpg |

|  |  |
| --- | --- |
| **TIJEK NASTAVNOG SATA** | NAPOMENA |
| **1. PRIPREMA** |  |
| Priprema se materijal i pribor za rad. Učenicima se dijeli zaštitni najlon za klupu, pokazuje kako će zaštititi svoje radno mjesto i kako će rasporediti pribor.  Priprema se tuljac, kolaž papir, škare i ljepilo.  Tijekom pripreme imenujemo predmete koje ćemo rabiti.  Ponavljaju se matematički sadržaji o geometrijskim tijelima.  Ponavlja se način rada kolaž-papirom, škarama i ljepilom te kartonskim tuljcima koji nam predstavljaju oblo geometrijsko tijelo sa šupljim dijelovima (način oblikovanja kartona i papira kojeg možemo savijati, rezati i lijepiti).   * *Tako možemo dobiti neko tijelo ili predmet koji samostalno stoji u prostoru.*   Po potrebi ponovno demonstriramo. | U ponavljanju sadržaja o geometrijskim tijelima pokazuju se modeli geometrijskih tijela, a aplikacije se postavljaju na ploči. |
| **2. MOTIVACIJA**  Razgovor o prethodnom blok- satu HJ (gledanje animiranog filma *Pčelin film* (*Bee movie*).   * *Kako ste se osjećali gledajući film? Što vam je bilo tužno? Kako završava film? Ima li film neku poruku za nas djecu i odrasle?*   Razgovor o važnosti čuvanja i zaštiti pčela.   * *Kako se i gdje pčele rađaju?*   Gledanje kratkog dokumentarnog filma: *Rađanje pčelice*. Izricanje dojmova o filmu.  Isticanje plakata važnosti pčela na ploči.  Uočavanje oblika tijela pčele, detalja koji čine tijelo pčele (ticala, oči, krila, nožice) te zaključivanje kako bismo pojedine dijelove pčele prikazali pripremljenim materijalom. |  |
| **3. NAJAVA ZADATKA**  Najavljujemo zadatak:   * *Danas ćete prikazati tijelo pčele kartonskim tuljcem, a detalje na njezinom tijelu ćete oblikovati kolaž-papirom (izrezati, savijati i zalijepiti na kartonski tuljac). Tko će ponoviti zadatak?*   **4. REALIZACIJA ZADATKA**  Učenici samostalno rade. Pažljivo promatraju plakat na ploči. Pritom, po potrebi, skreće se pozornost na promatranje i uočavanje:   * *Pazi, pogledaj pažljivije kakva su im ticala, nožice, oči i sl.* |  |
| **5. ANALIZA I VREDNOVANJE LIKOVNOG PROCESA I PRODUKATA** |  |
| Postavljamo sve učeničke radove na klupu. Ponavljamo što je bio današnji zadatak. Učenici pažljivo promatraju i uočavaju jesu li svi ostvarili zadatak. Ističemo radove koji su posebno uspješni. Učenici analiziraju po čemu su ovi radovi uspješni te ima li manje radova i zašto. Pritom na svakom radu ističemo što je dobro, a što je moglo ili trebalo drukčije.   * *Mnogi umjetnici, kipari, oblikovali su životinje i ostale oblike u prostoru.*   Nakon toga stavljamo na ploču reprodukcije. Učenici promatraju reprodukcije, uočavaju i pokazuju likovne probleme*.* |  |
|  |

|  |  |  |  |
| --- | --- | --- | --- |
| **PLAN PLOČE** | | | |
| **GEOMETRIJSKA TIJELA - PČELA** | | | |
| GEOMETRIJSKA TIJELA  C:\Users\CCOE\Desktop\radovi za Profil priprave\Razlika-izmedju-prizme-i-piramide-PROZIRNO.png  C:\Users\CCOE\Desktop\radovi za Profil priprave\stožac.jpg | PLAKAT  C:\Users\CCOE\Desktop\bez pčelica.jpg | UČENIČKI RADOVI  C:\Users\CCOE\Desktop\radovi za Profil priprave\IMG_20170612_135048.jpg  C:\Users\CCOE\Desktop\radovi za Profil priprave\IMG_20170612_135214.jpg  C:\Users\CCOE\Desktop\radovi za Profil priprave\IMG_20170612_135258.jpg | REPRODUKCIJE  C:\Users\CCOE\Desktop\1. b\Likovna_kultura_1\REPRODUKCIJE_IZ_UDZBENIKA_ZA_PRVI_RAZRED\MIRO, Mjeseceva ptica_2.jpg  C:\Users\CCOE\Desktop\1. b\Likovna_kultura_1\REPRODUKCIJE_IZ_UDZBENIKA_ZA_PRVI_RAZRED\HEPWORTH, Suplji oblik.jpg |

|  |
| --- |
| **PRILOZI** |
| C:\Users\CCOE\Desktop\radovi za Profil priprave\IMG_20170616_151551.jpg |